แบงก์โน๊ตส์
เปิดไฟเขียวข่าวจี๊ดกระชากใจคน ไม่มีเรื่องใดที่ป้องปากพูดกันเกินจ่ายเยียวยาม็อบเผาเมืองคนละ 7.75 ล้านอีกเล่ะ
8 ก.พ. 2555

เปิดไฟเขียว
ข่าวจี๊ดกระชากใจคน ไม่มีเรื่องใดที่ป้องปากพูดกันเกินจ่ายเยียวยาม็อบเผาเมืองคนละ 7.75 ล้านอีกเล่ะ
คนโดนเผายังไม่ได้รับเงินชดเชย แต่คนเผาได้รับการเยียวยาว่าไปนั่น




ล่าสุด ขรก.ต่างมึนตึ้บ เพราะสืบค้นตั้งนานแสนนานกลับไม่ปรากฏว่ามีกฎหมายรองรับนะนายจ๋า
แต่ด้วยนโยบายทำให้ รังสรรค์ ศรีวรศาสตร์ อธิบดีกรมบัญชีกลาง พลิกตำราแทบไม่ทัน สั่งฝ่ายกฎหมายประสานงานไปยังสำนักงานเลขา ธิการนายกรัฐมนตรี เพื่อขอมติ ครม.ในเรื่องการเยียวยาผู้เสียชีวิตที่ได้รับผลกระทบจากทางการเมืองรายละ 7.75 ล้านบาท อย่างเป็นทางการ โดยคาดว่าไม่เกินสัปดาห์หน้าน่าจะได้ข้อสรุปออกมา
“แม้จะไม่มีกฎหมายรองรับ สามารถออกระเบียบการเบิกจ่ายกระทรวงการคลังรองรับมติ ครม.ได้ เหมือนกรณีการคืนเงินให้กับผู้ที่ซื้อรถยนต์คันแรกไม่เกิน 1 แสนบาท ซึ่งระเบียบการเบิกจ่ายเดิมไม่รองรับ ก็สามารถออกระเบียบเบิกจ่ายใหม่เพื่อให้มีการจ่ายเงินตามมติ ครม.ได้” รังสรรค์ แอ่นอกรับประกัน
พ้มขอดูรายละเอียดก่อน แต่เราไม่เคยบอกว่าจ่ายไม่ได้ เพราะไม่มีกฎหมายรองรับ อธิบดีรังสรรค์ เปิดไฟเขียวให้ฝ่ายแดง